**Legyesbénye Község Önkormányzata Képviselő-testületének 7/2024. (VI.26.) önkormányzati rendelete**

**a 2024. évi szociális célú tüzelő anyag juttatásról**

Legyesbénye Község Önkormányzatának Képviselő-testülete, az Alaptörvény 32. cikk (2) bekezdésében, a szociális igazgatásról és a szociális ellátásokról szóló 1993. évi III. törvény 26. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8.a pontjában meghatározott feladatkörében eljárva a következőket rendeli el:

**1. §**

(1) Legyesbénye Község Önkormányzatának Képviselő-testülete térítésmentesen tüzelőanyagot biztosít azon szociálisan rászoruló személynek, aki Legyesbénye községben bejelentett lakóhelyén, tartózkodási helyén életvitelszerűen él és az e rendeletben meghatározott egyéb feltételeknek megfelel.

(2) A jogosultság szempontjából előnyt élveznek azon szociálisan rászorult személyek, akik a szociális igazgatásról és szociális ellátásokról szóló 1993. évi III. törvény szerinti aktív korúak ellátásában, időskorúak járadékában, települési támogatásban, különösen települési lakásfenntartási támogatásban részesülnek, valamint az a család, amely a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevel.

(3) Az azonos lakóingatlanban élő személyek közül csak egy kérelmező részére állapítható meg a támogatás.

(4) A szociális célú tüzelőanyag juttatásával kapcsolatos hatáskört a polgármester gyakorolja.

**2. §**

E rendelet alkalmazásában:

*a)* a jövedelem számításánál a havonta rendszeresen mérhető jövedelmeknél a kérelem benyújtását megelőző egy hónapot, egyéb jövedelmeknél a megelőző egy évet kell tekinteni,

*b)* lakóhely, tartózkodási hely: a polgárok személyi adatainak és lakcímének nyilvántartásáról szóló törvényben meghatározottak,

*c)* háztartás: az egy lakásban együtt élő és ott bejelentett lakóhellyel rendelkezők közössége,

*d)* szociális rászorultság: szociálisan rászorult az a háztartás, amelyben az egy főre jutó jövedelem nem haladja meg az öregségi nyugdíj mindenkori legkisebb összegének 550 %-át, egyszemélyes háztartás (egyedül élő) esetén ennek 600%-át.

**3. §**

Térítésmentes szociális célú tüzelőanyag juttatásra jogosult, az alábbi feltételek egyidejű fennállása esetén, az a háztartás:

*a)* amely a szociális célú tüzelőfa igénylésére vonatkozó kérelmét az e rendeletben meghatározottak szerint az Önkormányzati Hivatalba benyújtotta,

*b)* aki szociálisan rászorult,

*c)* aki széntüzelésre alkalmas fűtőberendezéssel rendelkezik.

**4. §**

A támogatás mértéke háztartásonként legfeljebb 6 mázsa barnakőszén.

**5. §**

(1) A támogatás kizárólagos forrása az Önkormányzat számára megállapított 2024. évi szociális célú tüzelőanyag vásárlásához kapcsolódó támogatás. A forrás kimerülését követően benyújtott kérelmeket el kell utasítani.

(2) A tüzelőanyag iránti kérelmeket a rendelet hatálybalépésének napjától, 2024. augusztus 15. napjáig lehet benyújtani, az 1. mellékletében szereplő kérelem nyomtatványon.

**6. §**

Ez a rendelet a kihirdetését követő harmadik napon lép hatályba.

**7. §**

Hatályát veszti a szociális célú tűzifa juttatásról szóló 11/2023. (VI.26.) önkormányzati rendelet.

 Lengyelné Dr. Bús Zita Barta Csilla

 polgármester jegyző

A rendelet kihirdetve: 2024. június 26.

 Barta Csilla

 jegyző

*1. melléklet az 7/2024. (VI.26.) önkormányzati rendelethez*

**KÉRELEM a 2023. évi SZOCIÁLIS CÉLÚ Tüzelőanyag támogatás IGÉNYLÉSÉHEZ**

Személyi adatok

1. Név: …………………………………………………………...............................….………………

2. Születési név: ……………………………………………………………………………..................

3. Születési hely és idő: …………………………………… TAJ szám:................................................

4. Anyja neve: …………………………………………………………………..........................…….

5. Az igénylő bejelentett állandó lakóhelyének címe: ………………………………........................….

6. Ha az ellátást igénylő nem cselekvőképes, a törvényes képviselő neve: …………….............………

7. A törvényes képviselő bejelentett lakóhelyének címe: …………………….......................……....…

8. Az igénylővel egy lakóingatlanban élők száma: ............. fő.

9. A 8. pontban szereplő személyek adatai (kérelmező adatait itt nem kell feltüntetni):

|  |  |  |  |  |  |  |
| --- | --- | --- | --- | --- | --- | --- |
|  | **Név** /lánykori név is/ | **Családi állapot** | **Kérelmezőhöz fűződő kapcsolat** /pl. házastárs, élettárs, gyermek stb./ | **Születési idő** /év, hó, nap/ | **Anyja neve** | **Foglalkozása** |
| a) |  |  |  |  |  |  |
| b) |  |  |  |  |  |  |
| c) |  |  |  |  |  |  |
| d) |  |  |  |  |  |  |
| e) |  |  |  |  |  |  |
| f) |  |  |  |  |  |  |
| g) |  |  |  |  |  |  |
| h) |  |  |  |  |  |  |

*KITÖLTÉSI UTASÍTÁS*

10. Bejelentett lakóhely címeként a személyi igazolványban szereplő lakóhely, illetve több lakóhely esetén az állandó lakóhely címét kell feltüntetni.

11. A kérelmező és a vele azonos lakóingatlanban élők jövedelmét személyenként kell feltüntetni.

12. A *havi jövedelem* kiszámításakor a rendszeres jövedelem esetén a kérelem benyújtását megelőző hónap, a nem rendszeres jövedelem, illetve vállalkozásból, őstermelésből származó jövedelem esetén a kérelem benyújtását megelőző tizenkét hónap alatt kapott összeg egyhavi átlagát kell együttesen figyelembe venni.

13. A jövedelemnyilatkozatban feltüntetett jövedelmekről a típusának megfelelő igazolást vagy annak fénymásolatát (nyugdíjszelvény, munkáltatói igazolás, szerződés stb.) a jövedelemnyilatkozathoz csatolni kell.

14. Az egy főre jutó havi nettó jövedelem a lakóingatlanban élők összjövedelme osztva az ott élő személyek számával.

15. A jövedelemnyilatkozatot a kérelmező mellett a lakóingatlanban élő nagykorú személyeknek is alá kell írniuk. Ha az ellátást igénylő vagy a vele azonos lakóingatlanban élő személy nem cselekvőképes, helyette a törvényes képviselője jogosult az aláírásra.

16. A kérelem leadásakor kérjük, szíveskedjenek magukkal hozni a saját és a fenti ingatlanban együtt élő személyek lakcímigazolványát.

B) Jövedelmi adatok *Forintban*

|  | **Kérelmező** | **A lakóingatlanban élők jövedelme** |  |
| --- | --- | --- | --- |
|  | **jövedelme** | ***a)*** | ***b)*** | ***c)*** | ***d)*** | ***e)*** | ***f)*** | ***g)*** | **Összesen** |
| **1** | Munkaviszonyból, munkavégzésre irányuló egyéb jogviszonyból származó jövedelem és táppénz |  |  |  |  |  |  |  |  |  |
| **2** | Társas és egyéni vállalkozásból származó jövedelem |  |  |  |  |  |  |  |  |  |
| **3** | Ingatlan, ingó vagyontárgyak értékesítéséből, vagyoni értékű jog átruházásából származó jövedelem |  |  |  |  |  |  |  |  |  |
| **4** | Nyugellátás, baleseti nyugellátás, egyéb nyugdíjszerű ellátások |  |  |  |  |  |  |  |  |  |
| **5** | A gyermek ellátásához és gondozásához kapcsolódó támogatások (GYED, GYES, GYET, családi pótlék, gyermektartásdíj stb.) |  |  |  |  |  |  |  |  |  |
| **6** | Önkormányzat és munkaügyi szervek által folyósított rendszeres pénzbeli ellátás (munkanélküli járadék, képzési támogatás, rendszeres szociális segély, ápolási díj, rendszeres gyermekvédelmi támogatás stb.) |  |  |  |  |  |  |  |  |  |
| **7** | Föld bérbeadásából származó jövedelem |  |  |  |  |  |  |  |  |  |
| **8** | Egyéb (pl. ösztöndíj, őstermelésből, értékpapírból származó jövedelem, kis összegű kifizetések stb.) |  |  |  |  |  |  |  |  |  |
| **9** | **A lakóingatlanban élők havi nettó jövedelme összesen** |  |  |  |  |  |  |  |  |  |

16.1. **Egy főre jutó havi** **nettó jövedelem: ..................................... Ft/hó.**

16.2. **Szén tüzelésre alkalmas fűtőberendezéssel:** **rendelkezem** **nem rendelkezem**

16.3. Büntetőjogi felelősségem tudatában kijelentem, hogy a kérelemben közölt adatok a valóságnak megfelelnek.

16.4. Hozzájárulok, hogy a kérelemben közölt jövedelmi adatok valódiságát a kérelem elbírálására jogosult szerv - az állami adóhatóság illetékes igazgatósága útján - ellenőrizheti.

16.5. Hozzájárulok a kérelemben szereplő adatok szociális igazgatási eljárás során történő felhasználásához.

Végső előterjesztői indokolás

A Legyesbénye Község Önkormányzata a 2024. évi szociális célú tüzelő anyag juttatásáról szóló önkormányzati rendeletének megalkotására a Közigazgatási és Területfejlesztési Minisztérium támogatói okiratában kötelezi az önkormányzatot.

Az okirat szerint a kedvezményezettnek a szociális rászorultság és a 2024. évi igénylés részletes feltételeit – a jogosultak részére támogatást megállapító önkormányzati döntés és a kiosztás előtt hatályba lépő – rendeletben kell szabályozni.

Legyesbénye Község Önkormányzatának Képviselő-testülete térítésmentesen szenet biztosít azon szociálisan rászoruló személynek, aki Legyesbénye községben bejelentett lakóhelyén, tartózkodási helyén életvitelszerűen él és a rendeletben meghatározott egyéb feltételeknek megfelel.

 A jogosultság szempontjából előnyt élveznek azon szociálisan rászorult személyek, akik a szociális igazgatásról és szociális ellátásokról szóló 1993. évi III. törvény szerinti aktív korúak ellátásában, időskorúak járadékában, települési támogatásban, különösen települési lakásfenntartási támogatásban részesülnek, valamint az a család, amely a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevel.

Az azonos lakóingatlanban élő személyek közül csak egy kérelmező részére állapítható meg a támogatás.

A szociális célú tüzelőanyag juttatásával kapcsolatos hatáskört a polgármester gyakorolja.

*a jövedelem számításánál* a havonta rendszeresen mérhető jövedelmeknél a kérelem benyújtását megelőzőegy hónapot, egyéb jövedelmeknél a megelőző egy évet kell tekinteni,

*lakóhely, tartózkodási hely:* a polgárok személyi adatainak és lakcímének nyilvántartásáról szóló törvényben meghatározottak,

*háztartás:* az egy lakásban együtt élő és ott bejelentett lakóhellyel rendelkezők közössége,

*szociális rászorultság:* szociálisan rászorult az a háztartás, amelyben az egy főre jutó jövedelem nem haladja meg az  öregségi nyugdíj mindenkori legkisebb összegének 550 %-át, egyszemélyes háztartás (egyedül élő) esetén ennek 600%-át

Térítésmentes szociális célú tüzelőfa juttatásra jogosult az a háztartás:

a) amely a szociális célú tüzelőfa igénylésére vonatkozó kérelmét az e rendeletben meghatározottak szerint az Önkormányzati Hivatalba benyújtotta,

b)  aki szociálisan rászorult,

c)  aki fatüzelésre alkalmas fűtőberendezéssel rendelkezik.

A támogatás mértéke háztartásonként legfeljebb 6 mázsa barnakőszén.

Az önkormányzati rendelet  indokolását nem kell közzétenni, mivel a rendelet módosítás jelentős társadalmi, gazdasági, költségvetési hatással, környezeti és egészségi következményekkel, adminisztratív terheket befolyásoló hatással nem rendelkezik, végrehajtási jellegű.